

**Michael Praetorius**

([Creuzburg](http://hu.wikipedia.org/w/index.php?title=Creuzburg&action=edit&redlink=1" \o "Creuzburg (a lap nem létezik)), [1571](http://hu.wikipedia.org/wiki/1571). [február 15.](http://hu.wikipedia.org/wiki/Febru%C3%A1r_15.) – [Wolfenbüttel](http://hu.wikipedia.org/wiki/Wolfenb%C3%BCttel), [1621](http://hu.wikipedia.org/wiki/1621). [február 15.](http://hu.wikipedia.org/wiki/Febru%C3%A1r_15.))

Reneszánsz, kora [barokk](http://hu.wikipedia.org/wiki/Barokk) német zeneszerző és zenetudós.

**Élete és munkássága**

1571. február 15-én a [türingiai](http://hu.wikipedia.org/wiki/T%C3%BCringia) Creuzburg városában született. Az apja [evangélikus](http://hu.wikipedia.org/wiki/Evang%C3%A9likus) [lelkész](http://hu.wikipedia.org/wiki/Lelk%C3%A9sz) volt. [Egyetemi](http://hu.wikipedia.org/wiki/Egyetem) tanulmányait [Frankfurtban](http://hu.wikipedia.org/wiki/Frankfurt) végezte, majd [brunswicki](http://hu.wikipedia.org/wiki/Brunswick) herceg szolgálatlába állt, mint [orgonista](http://hu.wikipedia.org/wiki/Orgona_%28hangszer%29), Kapellmeister és titkár. Ezután [Lünberg](http://hu.wikipedia.org/w/index.php?title=L%C3%BCnberg&action=edit&redlink=1) városában működött, mint az ottani Miasszonyunk [kápolna](http://hu.wikipedia.org/wiki/K%C3%A1polna) Kapellmeisterre.

Praetorius korának legmegbecsültebb evangélikus komponistája volt, [egyházzenei](http://hu.wikipedia.org/w/index.php?title=Egyh%C3%A1zzene&action=edit&redlink=1) darabok mellett [profán](http://hu.wikipedia.org/w/index.php?title=Prof%C3%A1n&action=edit&redlink=1) műveket is hagyott az utókorra. Számos művet alkotott az akkori [populáris](http://hu.wikipedia.org/w/index.php?title=Popul%C3%A1ris&action=edit&redlink=1) stílus jegyében, e darabjaiban német népzenei dallamokat is feldolgozott. Természetesen nagy hatással voltak rá a korabeli olasz komponisták, különösképpen a [velencei iskola](http://hu.wikipedia.org/wiki/Velencei_iskola) képviselői. Több német kollégájával együtt is ő is eljutott [Velencébe](http://hu.wikipedia.org/wiki/Velence_%28Olaszorsz%C3%A1g%29), ahol [Giovanni Gabrieli](http://hu.wikipedia.org/wiki/Giovanni_Gabrieli) tanítványa volt. Praetorius alakított ki a nagy [motetta](http://hu.wikipedia.org/wiki/Motetta) műfaját kettős kórusra.

1605 és 1610 között kilenc kötetben jelentette meg [korál](http://hu.wikipedia.org/wiki/Kor%C3%A1l) dallamokra írt 1244 kompozícióját. A *Musae Sioniae* a korabeli evangélikus énekek legjelentősebb gyűjteménye. A szerző figyelembe vette az egyes tartományok egyházainak különböző változatait is. Az első négy kötetben a két kórusra és négy szólamra írt művek az uralkodóak, aztán az 5. kötettől az énekek feldolgozása szisztematikus lett és uralkodóvá vált a nyolc szólamúság.

Világi műveinek gyűjteménye az 1612-ben kiadott *Terpsichore, musarum aoniarum quinta*. A kötet 312 tánc tételt és [szvitet](http://hu.wikipedia.org/wiki/Szvit) tartalmaz. A kötet nem önálló gyűjtemény, Pratorius francai munkatársa, [Pierre-Francisque Caroubel](http://hu.wikipedia.org/w/index.php?title=Pierre-Francisque_Caroubel&action=edit&redlink=1) darabjait is tartalmazza. Eredetileg egy egész sorozatot terveztek világi hangszeres és [vokális](http://hu.wikipedia.org/w/index.php?title=Vok%C3%A1lis_zene&action=edit&redlink=1) darabokkal, a *Musae Sioniae* párjaként, de végül csak ez az egyetlen rész készült el.

Zeneelméleti munkásságának legjelentősebb alkotása a *Syntagma musicum*, amely a korabeli zeneelmélet és zenei gyakorlat átfogó enciklopédikus összefoglalása. A mű három kötete 1604 és 1620 között jelent meg. Az 1. kötet még [latinul](http://hu.wikipedia.org/wiki/Latin_nyelv) született, az egyszólamú egyházi ének történetét dolgozta fel benne Praetorius, a kezdetektől a [reformációig](http://hu.wikipedia.org/wiki/Reform%C3%A1ci%C3%B3). A második kötet a hangszerekkel foglalkozik, részletesen leírja a korszakban használatos hangszereket, megszólaltatási módjaikat. Az utolsó kötet útmutatás a korai [basszus](http://hu.wikipedia.org/wiki/Basszus) korszak előadási gyakorlatához. A mű felbecsülhetetlen értékű útmutató volt a huszadik században, amikor is a [barokk zene](http://hu.wikipedia.org/wiki/Barokk_zene) feltámadott poraiból.

Michael Praetorius Wolfenbüttel városában, 50 éves korában halt meg, 1621. február 15-én. Több ezer zenedarabot hagyott az utókorra.